آذربایجان و ارمنیستان پرزیدنتلرینین گؤروشونده گوندهلییه جدی مسئلهلر قویولمالیدیر.
بو سؤزلری آخار. آذ-آ آچیقلاماسیندا پولیتولوگ قابیل حسینلی دئییب. او، آتت-این تشکیل ائتدیی خاریجی ایشلر ناظیرلرینین گؤروشلرینده ایستهنیلن نتیجهلرین آلینمادیغینی دقته چاتدیریب:
«مسئله بوراسیندادیر کی، پرزیدنتلرین گؤروشونو آتت کئچیرمک ایستییردی. بونا ایلک اولاراق ناظیرلر سوییهسینده گؤروشله جهد ائدیلدی. بیلدییمیز کیمی، ۱۱ ایولدا آذربایجان و ارمنیستان خاریجی ایشلر ناظرلری گؤروشدورولدو. کئچیریلن گؤروشده خاریجی ایشلر ناظیرلرینه پرزیدنتلره دانیشیقلارین پردمتینی تشکیل ائدجک تکلیفلر وئرمک خواهیش اولوندو. صحبت پروبلئمین حلینه دایر اورتاق کومپرومیس مؤوقعیین حاضرلانماسیندان گئدیر. یعنی غرب دؤولتلری بو مناقشه نین حلینه چالیشیرلار. آتت بو مسئلهده آردیجیلدیر. آمریکا معین ماراق گؤسترمهیه باشلاییب: بو مسئلهده ارمنیستانین دانیشیقلارا گتیریلمهسی و دانیشیقلار پروسئسینین یئنیدن برپاسی اوچون سعیلر گؤستریلیر.
طبیعی کی، روسییا بو فورصتی الدهن وئرمدی و رئگیوندا آرخا باغچا اولدوغونو نماییش ائتدیرمک اوچون پوتینین واسطهچیلیگی ایله پرزیدنتلرین گؤروشونون کئچیریلمهسی حاقیندا تشببوس ایرلی سوردو. بو ایلین سونلارینا قدر رئاللاشدیریلاجاق بو گؤروشه قدر مذاکیره ائدیلهجک مسئلهلرین چرچیوهسی معینلشدیریلمهلیدیر. هانسی مسئلهلر مذاکیرهیه چیخاریلاجاق، مناقیشهنین حل یولوندا پاکت، یوخسا مرحلهلی حل اوستونلوک تشکیل ائدجک؟ بونلار آیدینلاشمالیدیر».
پولیتولوگ پروبلمین حلینین روسییانین هانسی مؤقعدن چیخیش ائتمهسیندن آسیلی اولدوغونو بیلدیریب:
«بوتؤولوکده اگر بو، سادهجه، گؤروش خاطرینه گؤروش اولمایاجاقسا، پراکتیکی مسئلهلرین حلینه یؤنهلهجکسه، اوندا اؤنجدن معین مسئلهلرده آددیملار آتیلمالیدیر. روسییا آپرئل دؤیوشلریندن سونرا ایرلی سوردویو بئش رایونون آذربایجانا قایتاریلماسی واریانتینی یئنیدن جانلاندیرمالیدیر. مرحلهلی حل واریانتینی گوندهمه گتیرملی و بو مسئلهلر حل ائدیلرسه، دیگر مسئلهلر - داغلیق قاراباغین ایستاتوسو و یئرده قالان ایکی رایونون گئرییه قایتاریلماسی حلینی تاپمالیدیر. روسییانین داغلیق قاراباغ مسئلهسینین حلینه دایر مؤقعلرینین کونتورلاری آیدیندیر. اونلار داغلیق قاراباغین ایستاتوسو مسئلهسینده دئمک اولار کی، ارمنیلرله عینی مؤقعدن چیخیش ائدیرلر. یعنی داغلیق قاراباغین اؤز مقددراتینی حل ائتمک مسئلهسینی سون زامانلار اؤن پلانا چیخاریبلار. و بو دا آذربایجانین ماراقلارینا اویغون دئییل. آذربایجان اؤز اونیتار دؤولت قورولوشونو قورویوب ساخلاماق، ائلجه ده داغلیق قاراباغا ان یوکسک ایستاتوس وئرمک نیتیندهدیر. ارمنیلر بونا راضی اولارسا، اوندا کومپرومیس واریانت الده ائدیله بیلر. روسییانین واسطهچیلیگی فونوندا آذربایجانین اونیتار قورولوشونون قورونوب ساخلانیلماسی مسئلهسی گوندهمه گلرسه، بو گؤروشون بیر اهمیت کسب ائدجیینی سؤیلهمک اولار. اما بللیدیر کی، روسییا مؤوجود ایستاتوسونو قورویوب ساخلاییر، بو بؤلگهده دایمی ضدیتلرین و مناقشه ارین طرفداری کیمی چیخیش ائدیر. اوزون مدتدیر کی، بو مناقشه نین حل ائدیلمهمهسینین سببی ده روسییانین بو پروبلئمه مداخیله ائتمهسی، خصوصیله ارمنیستانا قییوملوغو و ایروانین موقعیینی معینلشدیرن گؤستریشلر وئرمهسیدیر».
پولیتولوگ بیلدیریب کی، روسییانین مؤوقعیی دییشمدیکجه، بو گؤروش تشببوسلرینین ده نتیجه وئرجیی سوال آلتیندادیر.
azb_Arab azb_Arab azb_Arab azb_Arab azb_Arab azb_Arab azb_Arab